open-index/open-wikipedia-markdown huggingface dataset:
Junkers Ju 287

**Junkers Ju 287** oli saksalaisten toisen maailmansodan lopulla kehittämä nelimoottorinen raskas suihkumoottorikäyttöinen pommikone. Suunnittelusta vastasi Hans Wocke. Suunnittelu aloitettiin vuonna 1943 ja ensilentonsa kone lensi 8. elokuuta 1944. Ju 287V-1 prototyyppi käytti Junkers Jumo 004B -moottoreita, joista jokainen tuotti 900&nbsp;kg työntövoiman. Saavutettu huippunopeus oli 550&nbsp;km/h.

Koneessa käytettiin käänteistä nuolisiipeä siipirakenteessa. Ratkaisulla pyrittiin lisäämään vakautta etenkin hitailla nopeuksilla ja sakkaustilanteissa ohjainpinnat siipien ulommissa päissä toimisivat pidempään. Koelennoilla todettiin kaksi havaintoa: kaarroksessa sisempi siipi seurasi hieman ulomman jäljessä tuottaen enemmän nostetta ja taipumista kiertymiseen, sekä korkeanopeuksisissa käännöksissä siivet joustivat tehden käännöksistä tiukempia.

Junkersin tehtaiden pommituksissa myös Ju 287V-1 kärsi vahinkoja ja tuotanto hidastui. Sodan loppua kohti Junkers kehitti jo seuraavaa versiota, Ju 287V-2, jossa oli kuusi suihkumoottoria siipien alla ja saavutti huippunopeuden 800&nbsp;km/h. Koneen oli määrä kantaa neljän tonnin pommikuorma.

Sodan jälkeen Wocke käytti konseptia HFB-320 Hansa Jet -koneen suunnittelussa.
Neuvostoliittolaiset käyttivät Junkers Ju 287:ää pohjana kehittäessään OKB-1 140 prototyyppiä.

## Katso myös
*Luettelo saksalaisista lentokoneprojekteista, 1939–1945

## Lähteet

## Aiheesta muualla
*Junkers Ju 287:n tekniset tiedot ja kuvia
Mrs. Doubtfire – Isä sisäkkönä

**Mrs. Doubtfire – Isä sisäkkönä** () on vuonna 1993 ensi-iltansa saanut Chris Columbuksen ohjaama komediaelokuva. Elokuvan Suomen ensi-ilta oli 18. helmikuuta 1994.

## Juoni
Elokuva kertoo näyttelijä Daniel Hillardista, joka pääsee tapaamaan lapsiaan vain kerran viikossa avioeron takia. Hillardin mielestä tämä on liian harvoin. Hänen kuullessaan, että hänen ex-vaimonsa hakee lapsille kodinhoitajaa ja sisäkköä, Daniel päättää ryhtyä hommaan. Hillardin veli ja tämän apuri maskeeraavat Danielin vanhaksi herttaiseksi Mrs. Doubtfireksi, joka valloittaa niin lasten kuin ex-vaimonkin sydämen. Mutta kaikki ei kuitenkaan suju ihan suunnitelmien mukaan.

## Näyttelijät

## Vastaanotto
### Palkinnot
Elokuva sai Oscar-palkinnon parhaasta maskeerauksesta. Elokuva palkittiin myös parhaan musikaali- tai komediaelokuvan Golden Globe -palkinnolla, ja Williams palkittiin parhaana komedianäyttelijänä.

## Jatko-osa
Näyttelijä Bonnie Hunt aloitti *Mrs. Doubtfire 2* -elokuvan käsikirjoituksen tekemisen vuonna 2001, ja elokuvan oli tarkoitus ilmestyä loppuvuodesta 2007. Robin Williams ei kuitenkaan ollut tyytyväinen käsikirjoitukseen, joten jatko-osaa ei koskaan tehty useista uudelleenkirjoituksista huolimatta.

Huhtikuussa 2014 jatko-osan suunnittelu aloitettiin uudelleen. Käsikirjoittajaksi valittiin David Berenbaum. Pääosan näyttelijäksi valittiin jälleen Robin Williams ja ohjaajaksi Chris Columbus. Hanke kuitenkin kaatui jo sen alkuvaiheissa, kun Robin Williams kuoli saman vuoden elokuussa.

## Lähteet
Alfonso Pecoraro Scanio

**Alfonso Pecoraro Scanio** (s. 13. maaliskuuta 1959) on italialainen poliitikko. 

Scanio syntyi Salernossa. Hän on istunut Italian edustajainhuoneessa vuodesta 1992. Hän on Italian vihreän puolueen nykyinen puheenjohtaja ja 17. toukokuuta 2006 lähtien ympäristöministeri Romano Prodin hallituksessa. Hän on aiemmin toiminut vuosina 2000–2001 maatalousministerinä Massimo D'Aleman toisessa hallituksessa.

Scanio on ollut vuodesta 2000 avoimesti biseksuaalinen. Hänellä on nuorempi veli Marco Pecoraro Scanio, joka on tullut tunnetuksi jalkapalloilijana ja poliitikkona.

## Aiheesta muualla
* Viralliset sivut
Ekin Deligöz

**Ekin Deligöz** (s. 21. huhtikuuta 1971 Tokat) on turkkilaissyntyinen saksalainen poliitikko. Hän kuuluu Saksan vihreisiin ja on istunut vuodesta 1998 lähtien Saksan liittopäivillä.

Deligözin perhe muutti Saksan liittotasavaltaan vuonna 1979. Hän on naimisissa ja hänellä on kaksi lasta. Deligöz on opiskellut hallintotieteitä Konstanzin ja Wienin yliopistoissa.

## Aiheesta muualla

* Kotisivu 
* Profiili Bundestagin sivuilla
Munuaisportti

**Munuaisportti** () sijaitsee munuaisen koveralla puolella. Munuaisportin kautta kulkevat hermot ja munuaisille verta tuovat munuaisvaltimot sekä verta poispäin vievät munuaislaskimot. Myös munuaisaltaasta alkava virtsanjohdin kulkee munuaisportin kautta kohti virtsarakkoa.
Gareth Jones

**Gareth Jones** on brittiläinen musiikkituottaja ja äänittäjä. Tunnettuja Jonesin tuottamia tai äänittämiä artisteja ovat mm. Depeche Mode, Einstürzende Neubauten, Interpol, Erasure ja Nick Cave.

## Aiheesta muualla
* Gareth Jonesin viralliset kotisivut
Ilda Figueiredo

**Maria Ilda da Costa Figueiredo** (s. 30. lokakuuta 1948) on Portugalin kommunistisen puolueen poliitikko. Hän oli GUE/NGL-ryhmän jäsen Euroopan parlamentissa vuosina 1999–2012.

Figueiredo syntyi Troviscalissa, Oliveira do Bairron kunnassa. Hän on toiminut Vila Nova de Gaian ja Porton kaupunginvaltuustoissa ja istunut vuosina 1979–1991 Portugalin parlamentissa.

## Lähteet
Željka Antunović

**Željka Antunović** (s. 15. syyskuuta 1955 Virovitica) on kroatialainen poliitikko. Hän on toiminut maan sosiaalidemokraattisen puolueen tilapäisenä puoluejohtajana sen jälkeen, kun Ivica Račan erosi 11. huhtikuuta 2007. Račan kuoli munuaissyöpään 29. huhtikuuta. 

Antunović on toiminut Kroatian parlamentin jäsenenä vuosina 1995–1999 ja jälleen vuodesta 2003. Hän toimi vuosina 2002–2003 maansa puolustusministerinä.
Formion

**Formion**, Asopiuksen poika, oli ateenalainen sotapäällikkö ennen peloponnesolaissotaa ja sen aikana. Formion oli etevä laivaston komentaja, ja hän saavutti voiton peloponnesolaisia vastaan Naupaktoksen taistelussa vuonna 429 eaa. Vuonna 428 eaa. Formion johti armeijaa Akarnaniassa.

Formionin poika oli Asopius, joka kuoli 428 eaa. eikä siten edennyt sotilasuralla.

## Lähteet
Naupaktoksen taistelu

**Naupaktoksen taistelu** käytiin vuonna 429 eaa. osana peloponnesolaissotaa Ateenan ja Spartan välillä. Taistelussa ateenalaiset kukistivat ylivoimaisen peloponnesolaisen laivaston.
Out & Intake

**Out & Intake** on Hawkwindin 1987 julkaisema albumi joka koostuu live- ja studionauhoituksista vuosilta 1982–1986. 

Albumi julkaistiin Dave Brockin sanoin ”vain pitämään nimeä yllä uutta materiaalia odotellessa”. Sen julkaisi Flicknife, joka oli aiemminkin julkaissut yhtyeen arkistomateriaalista koostuvia albumikokonaisuuksia. 

Albumin avaava "Turner Point" perustuu nimensä mukaisesti Nik Turnerin saksofoni-jammailuun ja se on nauhoitettu *[[Choose Your Masques]]*-albumin sessioissa vuonna 1982 kuten myös Huw Lloyd Langtonin "Five To Four" joka tunnetaan myös nimellä "5/4". Kyseistä albumia promotoivalla kiertueella marraskuussa 1982 on nauhoitettu kappaleet "Waiting For Tomorrow", "Solitary Mind Games", Turnerin ja Harvey Bainbridgen improvisaatio "Ghost Dance" sekä CD-version bonuksina tulevat Michael Moorcockin "Coded Languages" ja "Warrior On The Edge Of Time". 

Vuoden 1986 studiosessioista ovat peräisin instrumentaalit "Cajun Jinx", "Starflight", "Flight To Maputo" ja "Confrontation" sekä uudelleennauhoitetut versiot ex-vokalisti Robert Calvertin soolokappaleesta "Ejection" sekä vuoden 1977 "Hassan-I-Sahba"-kappaleesta nimellä "Assassins Of Allah". 

## Kappaleet

# "Turner Point" (Brock/Griffin/Turner) – 2:19 
# "Waiting For Tomorrow" (Lloyd-Langton) – 4:45  
# "Cajun Jinx" (Brock/Bainbridge/Davey/Thompson) – 5:02  
# "Solitary Mind Games" (Lloyd-Langton) – 5:09 
# "Starflight" (Calvert/Bainbridge/Brock) – 1:48  
# "Ejection" (Calvert) – 2:14 
# "Assassins Of Allah" (aka. "Hassan-i-Sahba") (Calvert/Rudolph) – 3:53 
# "Flight To Maputo" (Brock/Bainbridge/Davey/Thompson) – 5:23 
# "Confrontation" (Brock/Bainbridge/Davey/Thompson) – 3:02  
# "Five To Four" (Lloyd-Langton) – 2:18 
# "Ghost Dance" (Turner/Bainbridge) – 3:47  

**CD-version bonuskappaleet:** 
#"Coded Languages" (Moorcock/Bainbridge) – 4:20  
#"Warrior On The Edge Of Time" (Moorcock) – 3:33

## Nauhoitus

*Rockfield-studiot 1982 (kpl. 1 ja 10)
*live marraskuu 1982 (kpl. 2,4,11-13)
*Rockfield-studiot 1986 (kpl. 3,5-9)

## Muusikot

*Dave Brock: kitara, kosketinsoittimet, laulu
*Huw Lloyd Langton: kitara, laulu
*Harvey Bainbridge: basso, kosketinsoittimet, laulu
*Martin Griffin: rummut (kappaleet 1,2,4,10,11)
*Nik Turner: saksofoni, huilu, laulu (kappaleet 1,2,4,10,11)
*Alan Davey: basso, laulu (kappaleet 3,5-9)
*Danny Thompson: rummut (kappaleet 3,5-9)
*Michael Moorcock: laulu, lausunta (bonuskappaleet)
*Paul Cobbold: urut (kappaleet 3,8)

## Julkaisuhistoria

*huhtikuu 1987: Flicknife Records, UK vinyyli, SHARP040; UK CD, SHARP040CD 
*toukokuu 1992: Griffin Music, GN03922-2, USA CD 
*marraskuu 1994: Hawkdiscs/Dojo Records, DOJOCD153, UK CD 

## Lähteet
The Xenon Codex

**The Xenon Codex** on Hawkwindin studioalbumi vuodelta 1988. 

Albumi nauhoitettiin Loco-studioilla Caerleonissa ja Rockfield-studioilla Monmouthissa vuoden 1988 helmi- ja maaliskuussa ja sen tuottivat yhtye yhdessä Guy Bidmeadin kanssa. Sen tunnetuimmat kappaleet ovat avauskappale "The War I Survived" ja "Heads", jotka molemmat sanoitti Hawkwind-fani Roger Neville-Neil, jolta kitaristi-laulaja Dave Brock tilasi sanoituksia, sekä basisti Alan Daveyn säveltämä "Sword Of The East". Musiikillisesti albumi edustaa enemmän yhtyeen hard rock-painotteista puolta soolokitaristi Huw Lloyd Langtonin ollessa hyvin esillä kappaleissa. Hawkwind-tyylin myös syntetisaattoreita ja elektronisia soittimia käytetään runsaasti, etenkin Harvey Bainbridgen säveltämissä kappaleissa.

Albumi nousi Britannian albumilistalla sijalle 79. pysyen listalla vain kaksi viikkoa ja sitä on kritisoitu huonosta tuotannosta ja heikosta kappalemateriaalista. Allmusic-sivuston arvostelija toteaa albumilla olevan "vahvoja kappaleita, vaikkakin albumi ei kuulu yhtyeen vahvimpiin".

*The Xenon Codex* jäi yhtyeen pitkäaikaisen kokoonpanon viimeiseksi rumpali Danny Thompsonin ja kitaristi Lloyd Langtonin erottua yhtyeestä albumin julkaisun jälkeen. Albumista on julkaistu remasteroitu versio vuonna 1999 (Essential) ja vuonna 2010 (Atomhenge).

## Kappaleet

#"The War I Survived" (Brock/Davey/Neville-Neil) - 5:25
#"Wastelands Of Sleep" (Tait/Brock) - 4:18
#"Neon Skyline" (Davey) - 2:18 
#"Lost Chronicles" (Bainbridge) - 5:21
#"Tides" (Lloyd Langton) - 2:54
#"Heads" (Brock/Neville-Neil) - 5:04
#"Mutation Zones" (Bainbridge/Brock) - 3:56
#"E.M.C." (Bainbridge) - 4:55
#"Sword Of The East" (Davey) - 5:25
#"Good Evening" (Hawkwind) - 4:35
#"Ejection" (Calvert) - 4:37
#"Motorway City" (Brock) - 6:47
#"Dragons And Fables" (Lloyd Langton) - 3:19 
#"Heads" - 3:52 
#"Angels Of Death" (Brock) - 5:36

*kappaleet 11-15 ovat bonuskappaleita Atomhengen CD-painoksessa ja ne ovat nauhoitettu Nottinghamin Rock Cityssä 7. joulukuuta 1988. Kappaleet julkaistiin aiemmin *[[Undisclosed Files Addendum]]*-albumilla.  

## Muusikot

*Dave Brock: kitara, kosketinsoittimet, laulu
*Harvey Bainbridge: kosketinsoittimet, laulu
*Huw Lloyd Langton: kitara, laulu
*Alan Davey: basso, laulu
*Danny Thompson: rummut
*Richard Chadwick: rummut (bonuskappaleet)

## Julkaisuhistoria

*huhtikuu 1988: Great Western Records, GWLP 26, vinyyli ja CD - ensimmäinen vinyylipainos avattavalla kannella. 
*1989: Enigma/GWR, 7 75407-1, USA CD ja vinyyli 
*helmikuu 1992: Castle Communications, CLACD 281, UK CD 
*heinäkuu 1999: Essential Records, ESMCD 737, UK CD digipak-kannella
*toukokuu 2010: Atomhenge (Cherry Red) Records, ATOMCD1022, UK CD

## Lähteet
Space Bandits

**Space Bandits** on Hawkwindin studioalbumi vuodelta 1990. 

Pitkäaikainen kokoonpano oli hajonnut vuonna 1989 Huw Lloyd Langtonin ja Danny Thompsonin lähdettyä yhtyeestä. Thompsonin tilalle rumpuihin tuli Richard Chadwick, joka tälläkin hetkellä (2011) on yhtyeen rumpalina. Langtonin tilalle ei otettu uutta kitaristia, vaan sen sijaan yhtyeeseen palasi 1970-luvun kokoonpanoista tuttu viulisti-kosketinsoittaja Simon House, tosin enemmän vierailijan statuksella. Lisäksi yhtyeeseen liittyi naissolisti Bridget Wishart. 

Albumilla yhtyeen musiikki suuntautuu enemmän elektroniseen musiikkiin (ambient) päin verrattuna edellisen kokoonpanon enemmän valtavirran hard rockia olleeseen materiaaliin. Ainoat hard rock-kappaleet albumilla ovat avauskappale "Images", joka myös julkaistiin singlenä sekä promovideona ja "Out Of The Shadows". Loput kappaleet ovat enemmän tai vähemmän ambient-henkisiä, syntetisaattori-voittoisia kappaleita. Kappale "Black Elk Speaks" perustuu historioitsija John G. Neihardtin intiaanitutkimuksiin.

*Space Bandits* nousi Britannian albumilistalla sijalle 70. Albumi menestyi paria aiempaa albumia paremmin ja
yhtye oli tehnyt myös Yhdysvaltain kiertueen, ensimmäisen vuosikausiin vuoden 1989 lopulla. Näihin aikoihin uudet nousussa olleet alternative-yhtyeet olivat nimenneet Hawkwindin esikuvakseen ja tämä myös vaikutti positiivisesti yhtyeen suosioon.

Essential on julkaissut albumista remasteroidun version vuonna 1999, ja vuonna 2010 Atomhenge julkaisi bonuskappaleita sisältävän remasteroidun version.

## Kappaleet
# (Wishart/Brock/Davey)
# (Black Elk/Brock)
# (Davey)
# (Buckley/Brock/Davey)
# (Realms) - 3:26
# (Brock) - 5:13
# (Bainbridge) - 5:20
# (live studio-versio)
# (live studio-versio)
# (single-versio)

*kappaleet 8-10 ovat bonuskappaleita Atomhengen CD-versiossa

## Muusikot
*Bridget Wishart: laulu
*Dave Brock: kitara, kosketinsoittimet, laulu
*Alan Davey: basso, laulu
*Simon House: viulu
*Harvey Bainbridge: kosketinsoittimet, laulu
*Richard Chadwick: rummut

## Julkaisuhistoria
*syyskuu 1990: GWR, GWLP103 (vinyyli), GWCD 103 (CD), UK 
*1990: Roadrunner Records, RR 9347 1 (vinyyli ja CD), USA/EU
*helmikuu 1992: Castle Communications, CLACD282, EU 
*heinäkuu 1999: Castle Communications, ESMCD738, UK CD digipak-kannella
*syyskuu 2010: Atomhenge (Cherry Red) Records, ATOMCD1025, UK CD 

## Lähteet

## Aiheesta muualla
*Space Bandits Discogs-sivustolla 
*Arvostelu Starfarer-sivustolla
Palace Springs

**Palace Springs** on Hawkwindin parilla studiokappaleella lisätty livealbumi vuodelta 1991.

Kappaleet 3-7 on nauhoitettu livenä yhtyeen Pohjois-Amerikan kiertueella Los Angelesin Palace-teatterissa 10. lokakuuta 1989. Kyseessä oli yhtyeen ensimmäinen kiertue uudella mantereella sitten 1970-luvun lopun. Albumi jäi yhtyeessä pitkään mukana olleen kosketinsoittaja-basisti Harvey Bainbridgen viimeiseksi Hawkwindissa. 

"Assault And Battery (Part I)" ("Lives of the Great Man") ja "The Golden Void (Part II)" ("Void of the Golden Light") on nimetty uudelleen tekijänoikeudellisista syistä. Nimet ovat menneet kuitenkin väärinpäin uudelleennimeämisessä. 

"Heads"-kappale muodostaa "Time We Left This World Today"n väliosan, mutta on kuitenkin merkitty omaksi kappaleekseen albumin listauksessa. 

Harvey Bainbridgen ambient / elektro-kokeilu "Acid Test" tunnetaan myös nimellä "Dream Worker". "Damnation Alley"n väliosassa kuullaan reggae-vaikutteinen improvisaatio, josta myöhemmin (1993) muodostui "The Camera That Could Lie"-kappale. 

Studio-kappaleet "Back in the Box" ja "Treadmill" nauhoitettiin *[[Space Bandits]]*-albumin teon aikoihin ja mukana olivat vielä laulaja Bridget Wishart ja viulisti Simon House. 

Hawkwindin vuosien 1976-1997 uudelleenjulkaisuihin keskittynyt Atomhenge Records julkaisi albumista remasteroidun, bonus-kappaleita sisältävän version lokakuussa 2012. 
 

## Kappaleet

#"Back In The Box" (Hawkwind/Brock) - 6:21
#"Treadmill" (Brock) - 8:09
#"Assault And Battery (Part I)" (nimellä "Void Of The Golden Light") (Brock) - 3:26
#"The Golden Void (Part II)" (nimellä "Lives Of The Great Man") (Brock) - 6:51
#"Time We Left This World Today" / "Heads" (Brock/Neville-Neil) - 7:19
#"Acid Test" (Bainbridge) - 6:01
#"Damnation Alley" (Calvert/Brock/House) - 7:15
#"The Damage of Life" (bonus-raita Atomhengen 2012-painoksessa)
#"Treadmill" / "Time We Left This World Today" (bonus-raita Atomhengen 2012-painoksessa)

### Atomhengen (2012) bonus-CD

#"Void's End"
#"Ejection"
#"Brainstorm"
#"Out of the Shadows"
#"Eons (Snake Dance)"
#"Night of the Hawks"
#"TV Suicide"
#"Back in the Box"
#"Assassins of Allah"
#"Propaganda"
#"Reefer Madness"
#"Images"

*CD 2 on julkaistu aiemmin nimellä *[[California Brainstorm]]*

## Muusikot

*Dave Brock: kitara, kosketinsoittimet, laulu
*Harvey Bainbridge: kosketinsoittimet, laulu
*Alan Davey: basso, laulu
*Richard Chadwick: rummut

sekä:

*Simon House: viulu (kpl. 1 ja 2)
*Bridget Wishart: laulu (kpl. 1)

## Julkaisuhistoria

*kesäkuu 1991: GWR, GWLP 104, UK, LP
*kesäkuu 1991: GWR, GWCD 104, UK, CD
*1991: Roadracer, RR 9303, EU, LP
*1991: Roadracer, RR 93032, EU, CD
*1991: Roadracer, RRD 9303, US, CD
*heinäkuu 1992: Castle Communications, CLACD 303, UK / EU, CD 
*heinäkuu 1999: Castle / Essential, ESMCD 739, UK / EU, CD (remasteroitu, digipak)
*lokakuu 2012: Atomhenge, ATOMCD21034, UK / EU, 2 CD (remasteroitu, bonus-kappaleita)

## Aiheesta muualla
Arvostelu Starfarer.net-sivustolla
Red 5

**Red 5** on 1990-luvulla toiminut saksalainen elektronista musiikkia esittävä yhtye. Yhtyeen keulahahmona toimi Thomas Kukula. Yhtyeen kappaleita ovat muun muassa "*Lift Me Up*" ja "*I Love You/Stop*".
Brasidas

**Brasidas** () (kuoli 422 eaa.) oli spartalainen sotapäällikkö Peloponnesolaissodan aikana. Brasidas oli luultavasti vuoden 430 eaa. eponymi efori. Hän kunnostautui triarkkina Pyloksen taistelussa. Vuonna 424 eaa. Brasidas johti joukkoja Traakiassa. Hän kuoli Amfipoliin taistelussa vuonna 422 eaa.
Vanilliini

**Vanilliini** on herkästi palava orgaaninen yhdiste, joka on normaaliolosuhteissa olomuodoltaan valkokeltaista kiteistä jauhetta, jolla on tunnusomainen haju. Yhdistettä esiintyy kukkien tuoksuissa ja semiokemikaalina eliöiden viestinnässä. Se on vaniljan tärkein komponentti. Vanilliinin isomeeri on isovanilliini (CAS 621-59-0).

Vanilliini on haitallista vesieliöille. Vanilliinia voidaan valmistaa guajakolista (C7H8O2) ja ligniinistä. Ligniini on selluloosateollisuuden sivutuote.



## Käyttö
Vanilliinia, kuten myös sen johdannaista etyylivanilliinia, käytetään ruokateollisuudessa, kosmetiikassa ja tupakan lisäaineena. Etyylivanilliini on kalliimpaa, mutta sillä on voimakkaampi maku. Se eroaa tavallisesta vanilliinista sisältämällä etoksiryhmän (–O–CH2CH3) metoksiryhmän (–O–CH3) sijaan.

## Katso myös
* Veratraldehydi eli o-metyylivanilliini (C9H10O3), CAS 120-14-9
* Etyylivanilliini (C9H10O3), CAS 121-32-4
* Vanilliinihappo (C8H8O4), CAS 121-34-6

## Lähteet

## Aiheesta muualla

* Käyttöturvallisuustiedote: Vanilliini
* PubChem: Vanillin 
* Human Metabolome Database: Vanillin 
* ChemBlink: Vanillin 
* Kyoto Encyclopedia of Genes and Genomes (KEGG): Vanillin 
* Dr. Duke's Phytochemical and Ethnobotanical Databases: Vanillin 
* Pherobase: Floral Compound - vanillin 
* Pherobase: Semiochemical - vanillin 
* Inchem: Vanillin CAS N°: 121-33-5  (pdf)
Valdis Zatlers

**Valdis Zatlers** (s. 22. maaliskuuta 1955 Riika) toimi Latvian presidenttinä 8. heinäkuuta 2007 – 7. heinäkuuta 2011.

Zatlers on siviiliammatiltaan lääkäri. Hän valmistui vuonna 1979 Riian lääketieteen instituutista ja on työskennellyt vuodesta 1994 traumatologisen ja ortopedisen sairaalan johdossa.

Zatlers ei ollut minkään puolueen jäsen, mutta allekirjoitti Andris Šķēlen kansanpuolueen (Tautas Partija) manifestin sitä perustettaessa 1998. Zatlers oli hallitsevan koalition (Tautas partija, ZZS, LPP/LC ja TB/LNNK) ehdokas. Hän sai 31. toukokuuta 2007 presidentin valinnassa saeimassa 58 ääntä vastaehdokkaansa Aivars Endziņšin 39 ääntä vastaan.

Ennen vaalia Zatlers tunnusti ottaneensa vastaan yksityisiä lahjoituksia potilailta. Korruptiota seuraava Transparency International Latvia piti käytäntöä kyseenalaisena ja pyysi korruption vastaista virastoa tutkimaan syyllistyikö presidenttiehdokas Zatlers johonkin. 
Häntä sakotettiin 250 latia hänen jätettyään lahjoituksista verot maksamatta.

28. toukokuuta 2011 Zatlers määräsi kansan­äänestyksen parlamentin (*saeima*) hajotuksesta. Hän syytti parlamenttia valehtelusta ja oligarkkien etujen ajamisesta. Aiemmin parlamentti oli estänyt korruption vastaista virastoa tutkimasta edustaja Ainārs Šlesersin taloa. Kansanäänestyksen päivämääräksi määrättiin 23. heinäkuuta. Hävitessään äänestyksen presidentti joutuu eroamaan.

Presidentin uudelleenvalinnasta äänestettiin parlamentissa 2. kesäkuuta. Toiselle kaudelle pyrkivän Zatlersin voitti pankkiiri Andris Bērziņš.

Zatlers perusti heinäkuussa 2011 Reformipuolueen (Zatlera reformu partija), josta tuli vuoden 2011 parlamenttivaaleissa toiseksi suurin.

## Lähteet
* Prezidenta amata kandidāta Valda Zatlera CV
* Zatlers ir prezidents  (TVNET/LETA)
* Coalition candidate announced (Baltic Times)
* Surgeon and judge square off in round one of Latvia’s presidential ballot (Baltic Times)
* Zatlers takes the helm (Baltic Times)

### Viitteet

## Aiheesta muualla
Tommy Suharto

**Hutomo Mandala Putra** eli **Tommy Suharto** (s. 15. heinäkuuta 1962) on Indonesian entisen presidentin Suharton poika. 

Tommy Suharto sai vuonna 2002 viidentoista vuoden vankeustuomion murhaajan palkkaamisesta korkeimman oikeuden tuomari Syafiuddin Kartasasmitan perään, aseiden luvattomasta hallussapidosta sekä oikeuden pakoilemisesta. Hänen tuomiotansa kuitenkin lyhennettiin useaan otteeseen, ja mies vapautettiin vuoden kestävään ehdonalaiseen lokakuussa 2006.

Suharto oli vuosina 1997–2006 naimisissa Ardhia Pramesti Reita Cahyanin eli "Tatan" kanssa. He saivat kaksi lasta ennen avioeroaan.

## Lähteet
Monsters of Rock

**Monsters of Rock** on  hard rock- ja heavy metal -festivaali. Tunnetuimpia esiintyjiä festivaaleilla ovat olleet muun muassa Scorpions, Metallica, Kiss, AC/DC, Whitesnake, Iron Maiden, Bon Jovi, Guns N' Roses ja Ozzy Osbourne.

Vuonna 1988 festivaaleissa Guns N' Roses -yhtyeen esityksen aikana kaksi ihmistä jäi yleisön tallomaksi mutavellissä.

## Esiintyjät
### [[1980]]
*Rainbow
*Judas Priest
*Scorpions
*April Wine
*Saxon
*Riot
*Touch

### [[1981]]
*AC/DC
*Blue Öyster Cult
*Slade
*Whitesnake
*Blackfoot
*More
*Tommy Vance (DJ)

### [[1982]]
*Status Quo
*Ian Gillan
*Saxon
*Hawkwind
*Uriah Heep
*Anvil
*Tommy Vance (DJ)

### [[1983]]
*Whitesnake
*Meatloaf
*ZZ Top
*Twisted Sister
*Dio
*Diamond Head
*Tommy Vance (DJ)

### [[1984]]
*AC/DC
*Van Halen
*Ozzy Osbourne
*Gary Moore
*Y&T
*Accept
*Mötley Crüe

### [[1985]]
*ZZ Top
*Marillion
*Bon Jovi
*Metallica
*Ratt
*Magnum
*Tommy Vance (DJ)

### [[1986]]
*Ozzy Osbourne
*Scorpions
*Def Leppard
*Motörhead
*Bad News
*Warlock
*Tommy Vance (DJ)

### [[1987]]
*Bon Jovi - yhdessä kappaleessa heidän kanssaan esiintyvät Paul Stanley, Dee Snider ja Bruce Dickinson
*Railroad
*Dio
*Metallica
*W.A.S.P.
*Cinderella
*The Vailey Brothers

### [[1988]]
*Iron Maiden
*KISS
*David Lee Roth
*Megadeth
*Guns N' Roses
*Helloween

### [[1989]]
Festivaalia ei järjestetty

### [[1990]]
*Whitesnake
*Aerosmith
*Poison
*Quireboys
*Thunder

### [[1991]]
*AC/DC
*Metallica
*Mötley Crüe
*Pantera
*Queensrÿche
*The Black Crowes

### [[1992]]
*Iron Maiden
*Skid Row
*Thunder
*Slayer
*W.A.S.P.
*The Almighty

### [[1993]]
Festivaalia ei järjestetty.

### [[1994]]
*Aerosmith
*Sepultura
*Extreme
*Pantera
*Theraphy?
*Pride & Glory
*The Wildhearts
*Terrorvision
*Skin
*KISS
*Biohazard
*Cry of Love
*Headswim

### [[1995]]
*Theraphy?
*Metallica
*KISS
*Skid Row
*Slayer
*Slash's Snakepit
*White Zombie
*Machine Head
*Warrior Soul
John Esposito

:

**John Esposito** on yhdysvaltalainen pokeriammattilainen. Esposito on urallaan voittanut yhden World Series of Pokerin (WSOP) turnauksen: 2&nbsp;500 dollarin limiitti hold'em -turnauksen vuonna 1999. Turnauksen ykköspalkinto oli 219&nbsp;225 dollaria. WSOP:n pääturnauksesta hänellä on useita hyviä sijoituksia: yhdestoista vuonna 1989, kahdestoista vuonna 1995, yhdeksästoista vuonna 1996 ja 26. vuonna 2001.

Vuonna 1993 Esposito voitti L.A. Poker Classicin 5&nbsp;000 dollarin no limit hold'em -turnuksen ja vuonna 2002 saman tapahtuman 1&nbsp;000 dollarin pot limit hold'emin sekä vuonna 2003 1&nbsp;500 dollarin omaha hi/lon. Marraskuussa 2004 Esposito ansaitsi 235&nbsp;711 dollaria oltuaan ykkönen Five-Diamond World Poker Classicin 2&nbsp;000 dollarin no limit hold'em -turnauksessa.

Elokuussa 2007 Espositon pokeriuran turnausansiot ylittivät 1,9 miljoonaa dollaria.
 
## Lähteet

## Aiheesta muualla

*
Kaasua...

**Kaasua...** on suomalaisen Popeda-yhtyeen 15. elokuuta 1983 julkaistu viides studioalbumi. Kyseessä on Popedan läpimurtolevy, ja etenkin sen kappaleesta ”Kaasua, komisaario Peppone” tuli yksi yhtyeen suurimmista klassikoista.

Albumi on Popedan viimeinen, jolla soittaa sen alkuperäinen rumpali Kai Holm, ja ensimmäinen, jolla on mukana kosketinsoittaja Eero ”Safka” Pekkonen. Muut jäsenet albumilla ovat Pate Mustajärvi (laulu), Arwo Mikkonen (kitara), Jyrki K. Melartin (basso) ja Costello Hautamäki (kitara).

Albumin myynti ylitti kultalevyrajan tammikuussa 1997.

## Työstö

Albumille tavoiteltiin yhtyeen keikkojen tunnelmaa. Uutta materiaalia harjoiteltiin basisti Jyrki K. Melartinin mökillä Hämeenkyrön Vesajärven kylässä. Valmiita omia kappaleita oli kuusi: ”Kaasua, komisaario Peppone”, ”Kaikki tiet vievät koomaan”, ”Armahdus”, ”Liian myöhään” ja ”Silirimpsis hei”. Sen sijaan esimerkiksi ”Kiinni jäin” ja ”Painajainen” työstettiin vasta studiossa. Oman materiaalin puutteen vuoksi mukaan otettiin kappale ”Soittomatkalla”, joka on cover Lynyrd Skynyrdin kappaleesta ”The Needle and the Spoon”. Suomenkieliset sanat kirjoitti solisti Pate Mustajärvi.

Albumin äänitti kesäkuussa 1983 MSL-studiolla Mika Sundqvist, joka oli tehnyt yhtyeen kanssa yhteistyötä huhtikuusta 1978 lähtien. Tuotannosta vastasi Sundqvist yhdessä Popedan kanssa. Äänityssessiot alkoivat kuudelta aamulla, mitä ennen oli käytetty runsaasti alkoholia ja nukuttu huonosti.

Tuottaja Sundqvist soitti bassoa ainakin kappaleissa ”Kiinni jäin” ja ”Viimeinen mohikaani”. Jälkimmäiseen hän teki myös kertosäkeen sekä demolaulun Pate Mustajärvelle, kun tämä ei meinannut oppia kappaletta.

## Musiikki

Levyn sävellyksistä vastasivat Popedan kitaristit Arwo Mikkonen ja Costello Hautamäki. Kappaleista viisi oli Mikkosen ja neljä Hautamäen sävellyksiä, minkä lisäksi mukana oli yksi lainakappale. Mikkonen kunnostautui poikkeuksellisen voimakkaasti myös sanoittajana, sillä hän teki yksin tekstit kaikkiaan neljään kappaleeseen sekä yhteen yhdessä Pate Mustajärven kanssa.

Musiikillisesti albumia on kuvattu ”raa’aksi rock ’n’ rolliksi”. Basisti Jyrki K. Melartinin mukaan albumilla oli vielä mukana ”sitä hulluutta, jota oli keikoillakin”.

Kappale ”Kaasua, komisaario Peppone” oli peräisin Costello Hautamäen lyhyestä visiitistä Sleepy Sleepers -yhtyeessä. Kappale oli jäänyt yli levytysmatkalta Englannista, sillä se oli tuolloin keskeneräinen, eikä siten ehtinyt valmistua Sleepy Sleepersin äänitettäväksi. Popedan kanssa kappaleeseen kehitettiin vielä The Rolling Stonesille tyypillinen kitaraviritys. Nimi Peppone on väännös yhtyeen kosketinsoittaja Eero ”Safka” Pekkosen sukunimestä.

## Kappaleet

;A-puoli
# 
# 
# 
# 
# 

;B-puoli
# 
# 
# 
# 
# 

## Kokoonpano
** Muusikot **
* Pate Mustajärvi – laulu
* Arwo Mikkonen – kitara
* Jyrki K. Melartin – basso
* Kai Holm – rummut
* Costello Hautamäki – kitara
* Peppone (Safka Pekkonen) – piano, urut

** Tuotanto **
* Popeda & Mika Sundqvist – tuottaja, äänittäjä
* Jouko Järvinen – valokuvat
* Popeda & Firefox Communications – kannen suunnittelu

## Kirjallisuutta
* 

## Lähteet
*

### Viitteet
Oulun uimahalli

**Oulun uimahalli** (tunnettiin myös nimellä **Raksilan uimahalli**) oli vuosina 1974–2025 käytössä ollut uimahalli Oulussa, Raksilan kaupunginosassa. Se oli Suomen suurimpia ja suosituimpia uimahalleja. Vuonna 2025 purettu halli on määrä korvata vuonna 2029 valmistuvalla Oulun vesiliikuntakeskuksella.

## Historia
Arkkitehti Risto Harjun suunnittelema uimahalli avattiin syksyllä 1974, ja sen rakentamiskustannukset olivat 12,6 miljoonaa markkaa (vuoden 2025 rahassa 14,8 miljoonaa euroa). Kyseessä se oli Suomen ensimmäinen täysimittainen (8-ratainen) 50 metrin uimahalli. Alun perin hallin sisäänkäynti sijaitsi toisessa kerroksessa. Hallia laajennettiin 1980-luvulla kuntoaltaalla. Mittava peruskorjaus ja laajennus tehtiin 2000-luvun alussa, jolloin uimahalliin rakennettiin liukumäki ja monitoimiallas, aulatilat järjesteltiin uudelleen, ja sisäänkäynti siirrettiin ensimmäiseen kerrokseen.

Huonokuntoisen hallin peruskorjaamista suunniteltiin, mutta lopulta se päätettiin korvata uudella. Oulun uimahalli oli viimeisen kerran avoinna yleisölle 28. helmikuuta  2025, ja se purettiin saman vuoden aikana.

2000-luvulla hallissa oli käyntikertoja vuosittain noin 600&nbsp;000, joka oli Suomen uimahalleista toiseksi eniten Helsingissä sijaitsevan Mäkelänrinteen uintikeskuksen jälkeen. Vuosina 1974–2025 hallissa oli yhteensä noin 24 miljoonaa kävijää.

## Palvelut

Oulun uimahallin palveluihin kuuluivat allasosaston lisäksi kunto- ja liikuntasali, sekä judo- ja nyrkkeilysalit. Toisessa kerroksessa toimi kahvio, kokoustilat sekä liikuntaneuvontapiste. Altaiden pinta-ala oli yhteensä 1&nbsp;853 neliömetriä ja tilavuus 3&nbsp;545 kuutiometriä. Allasosastossa oli kahdeksanratainen 50 metrin allas, joka voitiin jakaa välisillalla, jolloin saatiin kuusitoista 25 metrin rataa. Lisäksi allasosastolla oli kuusiratainen 25 metrin kuntoallas, lasten opetusaltaat, 35 metriä pitkä liukumäki altaineen sekä monitoimiallas, jossa oli erilaisia vesihierontapisteitä. Hallissa oli myös kaksi kappaletta yhden ja kolmen metrin ponnahduslautoja sekä kolmen, viiden, seitsemän ja kymmenen metrin hyppytasot.

Uimahyppyjen lisäksi halli oli varusteltu hyvin myös uintikilpailuiden järjestämiseen. Uimahallissa oli katsomotilat 578 hengelle, videonäyttötaulu ja sähköisen ajanoton vaatimat laitteistot. 

Liikuntarajoitteisetkin pääsivät uimaan Oulun uimahalliin, esimerkiksi monitoimiallas oli varustettu henkilönostimella ja kuntoallas veteen laskeutuvalla pyörätuoliluiskalla.

## Altaiden lämpötilat

## Lähteet
*  

### Viitteet

## Aiheesta muualla
* Oulun uimahallin kotisivut
Vladimír Machulda

**Vladimír Machulda** (s. 13. tammikuuta 1971) on tšekkiläinen entinen jääkiekkoilija. Kaudella 1990–1991 Tšekkoslovakiassa ammattilaisuransa aloittanut Machulda pelasi useissa eri seuroissa ja maissa uransa aikana. Hän pelasi pitkään myös Suomessa. Machulda erikoistui urallaan mestariehdokasjoukkueiden täydennyspelaajaksi ja voittikin kesken kauden joukkuetta vaihtamalla neljä mestaruutta; kaksi Suomessa, yhden Norjassa ja yhden Tanskassa.

## Tilastot

                              

## Aiheesta muualla
* 
*
Unbreakable – särkymätön

**Unbreakable – särkymätön** on M. Night Shyamalanin käsikirjoittama ja ohjaama jännityselokuva vuodelta 2000. Elokuva kertoo miehestä, joka selviää junaonnettomuudesta ja huomaa omaavansa yliluonnollisia kykyjä. *Unbreakablen* pääosissa esiintyvät Bruce Willis ja Samuel L. Jackson.

Vuonna 2016 ensi-iltansa saanut, James McAvoyn tähdittämä *[[Split (elokuva)|Split]]*-elokuva sijoittuu samaan maailmaan kuin *Unbreakable*. Vuoden 2019 *[[Glass]]*-elokuvassa sekä McAvoyn hahmo Kevin Wendell Crumb että Willisin David Dunn kohtaavat toisensa. Kolmea elokuvaa on alettu pitää elokuvasarjana, jota kutsutaan nimillä *Unbreakable*-trilogia ja Eastrail 177 -trilogia, joista jälkimmäinen on saanut nimensä kaikkia elokuvia yhdistävästä junaonnettomuudesta.

## Juoni
David Dunn selviytyy tuhoisasta junaonnettomuudesta ainoana henkiinjääneenä täysin naarmuitta. Häneen ottaa yhteyttä sarjakuvagallerian pitäjä Elijah Price, joka kärsii synnynnäisestä sairaudesta: hänen luunsa murtuvat äärimmäisen helposti. Pricella on hämmästyttävä teoria, johon Dunn ei aluksi usko. Hän nimittäin väittää Dunnin olevan supersankari. Ja kuten supersankareilla yleensä hänellä on erikoiskykyjä: hän on voimakas ja kykenee vaistoamaan toisten ajatukset kosketettuaan heitä eikä hän sairastu koskaan; sekä heikkous: vesi; ja särkymättömän vastavoimana arkkivihollinen joka on erittäin herkkä särkymään: Elijah Price.

## Rooleissa

## Lähteet
Uinti kesäolympialaisissa 1932

**Vuoden [[1932]] [[kesäolympialaiset 1932|kesäolympialaisissa]]**, Yhdysvaltojen Los Angelesissa,  uitiin yhteensä 11 uintimatkaa, kuusi  miehille ja viisi naisille.

## Mitalistit
### Miehet

### Naiset

## Mitalitaulukko

## Lähteet
*Kansainvälisen Olympiakomitean tulostietokanta

## Aiheesta muualla
Pohjolan Peruna

**Pohjolan Peruna** (aikaisemmin **Profood**) on suomalainen perunanjalostaja, jonka toiminta käynnistyi Pohjois-Pohjanmaalla vuonna 1962. Tehdas käsittelee ja jalostaa pääasiassa perunaa lähemmäs 35–40 miljoonaa kiloa vuodessa. Yrityksen suurimpia omistajia ovat JTEL OY, Pekka Sarlund Oy ja GrowPotato Oy.

Pohjolan Perunan tuotemerkkejä ovat ROOTY ja Mummon sekä hotelli- ja ravintola-alan käyttöön tarkoitetut Mestari-tuotteet. Tuotevalikoimaan kuuluvat kuivatuotteet, pakasteet, tuoretuotteet ja valmisateriat. 

Yritys lanseerasi maaliskuussa 2021 uuden Rooty-elintarvikebrändin, johon kuuluvat pakastetuotteet pannunuudeli ja perunahippu. Rooty Perunahippu valittiin vuoden innovaatioksi marraskuussa 2021 Iltalehden Kultainen Pippuri -kilpailussa.

Pohjolan Perunan pääkonttori sijaitsee Raahen Vihannissa ja myyntikonttori Vantaalla.

Yritys on Elintarviketeollisuusliiton ja Ruokatietoyhdistys ry:n jäsen.

## Lähteet

## Aiheesta muualla
*  
*  
*
Eric J. Serlachius

**Eric Johan Serlachius** (17. toukokuuta 1884 Viipuri – 22. syyskuuta 1936) oli suomalainen lakimies, joka toimi oikeusministerinä Kivimäen hallituksessa vuosina 1933–1936. Hallituksessa Serlachius edusti Ruotsalaista kansanpuoluetta. Serlachius erosi Kivimäen hallituksesta Helsingin yliopiston opetuskieltä koskeneiden kiistojen vuoksi ja hänen seuraajakseen oikeusministerinä tuli Emil Jatkola. Hän kuului Serlachiuksen sukuun. Hänen isänsä oli oikeusneuvos Julian Serlachius, äitinsä Paulina Emilia Söderhjelm ja sisarensa presidentin puoliso Gerda Ryti (o.s. Serlachius).

Erik Serlachius pääsi ylioppilaaksi Helsingin ruotsalaisesta normaalilyseota vuonna 1903. Hän opiskeli oikeustiedettä Helsingin ja Münchenin yliopistoissa ja valmistui lakitieteen kandidaatiksi Helsingin yliopistosta 1910. Serlachius sai varatuomarin arvon 1913. Hän opiskeli vielä merioikeutta Lontoossa 1914.

Serlachius toimi asianajajana Helsingissä ja hän oli asianajotoimisto Serlachius & Rydin toinen osakas. Serlachius perusti tämän toimiston vuonna 1914 yhdessä lankonsa Risto Rytin kanssa. Serlachius oli merioikeuslainsäädännön asiantuntija ja hän toimi Suomen Merenkulkuliiton sihteerinä ja oli jäsenenä ja sihteerinä merenkulkukomiteassa vuonna 1919. Serlachius oli myös sotasaalistuomioistuimen jäsenenä vuonna 1919. Hän oli Helsingin Asianajajayhdistyksen johtokunnan jäsen ja Suomen Vakuutus Osakeyhtiön johtokunnan puheenjohtaja.

Erik Serlachius kuoli Helsingissä Diakonissalaitoksella syyskuussa 1936 pitkällisen sairauden jälkeen. Hän oli naimisissa vuodesta 1916 Martha Burmeisterin kanssa ja heillä oli yksi lapsi.

## Lähteet

## Aiheesta muualla
*
Mars hyökkää!

**Mars hyökkää!** (*Mars Attacks!*) on vuonna 1996 ensi-iltansa saanut Tim Burtonin ohjaama tieteisfiktioelokuva. Elokuva käyttää tyylilajeinaan mustaakomediaa ja poliittista satiiria sekä on parodiaa b-luokan tieteisfiktioelokuvista.

Rotten Tomatoes -sivustolla arvosteluista 54 prosenttia oli positiivisia, perustuen 82 arvosteluun. 

## Juoni

Elokuvassa avaruusteleskoopilla havaitaan tuntemattomia lentävien lautasten mallisia aluksia, jotka lähestyvät maata. Professori Donald Kessler (Pierce Brosnan) vakuuttelee ihmisille ja Yhdysvaltain presidentille (Jack Nicholson), että nämä olennot ovat tulossa hyväntahtoisina eivätkä suinkaan sotaisina. Humanoidien saapuessa maahan rauhan eleenä vapautettu kyyhky aiheuttaa väärinymmärryksen, joka suututtaa marsilaiset. Ihmiset saavat karvaasti todeta sen, että olennot eivät halua rauhaa, vaan aloittavat säälimättömän tappoaallon. Marsilaiset hyökkäävät aluksi Yhdysvaltain korkeinta johtoa vastaan, mutta aloittavat sitten maailmanlaajuisen hyökkäyksen tehden samalla pilkkaa monista maailman tunnetuimmista nähtävyyksistä (mm. Taj Mahal ja Pääsiäissaarten moai-patsaat). Myöhemmin avaruusolennot onnistutaan tuhoamaan country-kappaleen avulla, sillä ne eivät kestä laulajan falsettiääniä, joka saa marsilaisten päät räjähtämään.

## Näyttelijät

Marsilaisten ääninäyttelijänä toimii Frank Welker.

## Lähteet

## Aiheesta muualla

* Markku Soikkeli: Mars hyökkää.
Hugo Malmberg

**Hugo Albert Malmberg** (23. joulukuuta 1864 Vaasa – 3. maaliskuuta 1956 Vaasa) oli suomalainen lakimies. Ruotsalaista kansanpuoluetta edustanut Malmberg oli oikeusministerinä Kivimäen hallituksessa 1932–1933. Ministerikautensa jälkeen Malmberg toimi lyhyen ajan Vaasan hovioikeuden presidenttinä.

Malmbergin vanhemmat olivat puuseppä Mathias Malmberg ja Fredrika Hoffström. Hän pääsi ylioppilaaksi Vaasan ruotsalaisesta lyseosta 1882 ja suoritti Helsingin yliopistossa oikeustutkinnon 1886. Malmberg sai varatuomarin arvon 1889. 

Malmberg toimi Kaskisten pormestarina sekä Vaasan hovioikeudessa kanslistina, asessorina ja hovioikeudenneuvoksena. Hän oli Korsholman tuomiokunnan tuomarina 1916–1933 ja Vaasan hovioikeuden presidenttinä 1933–1934. 

Malmberg oli Vaasan kaupunginvaltuuston jäsenenä 1914 ja puheenjohtajana 1920–1922 ja 1924–1933 sekä Vaasan rahatoimikunnan varapuheenjohtajana 1898–1903. Vaasan Säästöpankin hallituksen puheenjohtajana Malmberg oli 1925–1933 ja Pohjoismaiden Yhdyspankin hallintoneuvoston jäsenenä hän oli vuodesta 1931. Hän oli lisäksi Lainopillisen Yhdistyksen Vaasan osaston ja Kihlakunnantuomarien Yhdistyksen puheenjohtajana sekä oikeudenkäyntilaitoksen uudistamiskomitean jäsenenä.

Malmberg osallistui porvarissäädyssä Kaskisten edustajana valtiopäiville 1891. 

## Lähteet

## Aiheesta muualla
* 
*
Anger Management

**Anger Management** on vuonna 2003 ensi-iltansa saanut yhdysvaltalainen komediaelokuva. Sen on ohjannut Peter Segal.

Elokuva kertoo Dave Buznikista (Adam Sandler), joka on hyvin rauhallinen ja aina ystävällinen kaikille. Pieni väärinkäsitys lentokoneessa johtaa suureen välikohtaukseen, jonka seurauksena Dave määrätään kiukunhallintaterapiaan oikeuden päätöksellä. Lääkärikseen hän saa Buddy Rydellin (Jack Nicholson), joka vaikuttaisi tarvitsevan itse hoitoa.

Elokuvan monissa cameorooleissa nähdään muun muassa Harry Dean Stanton, John C. Reilly, Woody Harrelson, Heather Graham, entinen tennistähti John McEnroe ja New Yorkin entinen pormestari Rudolph Giuliani.

## Näyttelijät

## Vastaanotto
*Anger Management* sai varsin penseitä arvosteluja sekä Yhdysvalloissa että muuallakin. Roger Ebert kirjoitti, että hyvän perusidean pohjalta elokuvasta olisi voinut tulla yksi Adam Sandlerin parhaista, mutta siitä tulikin yksi Jack Nicholsonin surkeimmista. Ebertistä kaikki mikä elokuvassa on pielessä viittaa ”Adam Sandlerin liukuhihnan” suuntaan: tyhmennetyt juonenkäänteet, päähahmon yksi-ilmeinen surkeus, julkkiscameot ja vaivaannuttava sentimentaalisuus.*Helsingin Sanomien* Veli-Pekka Lehtonen kirjoitti elokuvan yrittävän kommentoida vuoden 2001 terrori-iskujen jälkeistä henkistä tilaa Yhdysvalloissa, mutta todellisuudessa vain toistavan Adam Sandlerin vakioroolia henkisesti keskenkasvuisena jokamiehenä ilman syvyyttä. Jack Nicholsonin Lehtonen arvelee olevan mukana pelkästä rahasta ja tekevän mitä lystää Peter Segalin heiveröisessä ohjauksessa. Film-O-Holic.com-elokuvasivuston Juha Rosenqvist oli samoilla linjoilla: ”Komedian tarkoitus on ensisijaisesti naurattaa ja viihdyttää. Sivussa voi sanoa pari sanaa asiaakin. *Anger Management* ei onnistu kummassakaan. Se on tylsä, mikä lienee nauruviihteelle pahin synti.”

## Lähteet
Ilmari Killinen

**Ilmari Killinen** (28. heinäkuuta 1876 Kokemäki – 22. lokakuuta 1941 Helsinki) oli suomalainen insinööri, poliitikko, virkamies ja laulaja.

Killisen vanhemmat olivat kuuromykkien koulun johtaja Kustaa Killinen ja Matilda Josefina Lagus. Hän valmistui koneinsinööriksi Polyteknillisestä opistosta 1900 ja seuraavana vuonna Saksasta sähköinsinööriksi. Killinen toimi ensin luotsilaitoksen apulaisinsinöörinä 1902–1912 ja sitten G. W. Sohlberg Oy:n insinöörinä 1912–1917, sosiaalihallituksen työnvälitysosaston johtajana 1917–1918, Konekauppa-Osakeyhtiö Aatran teknillisenä johtajana 1918–1923, Helsingin teollisuuskoulun sähkötekniikan lehtorina 1923–1926 ja kauppa- ja teollisuusministeriön toimistopäällikkönä 1926–1936. Tullihallituksen pääjohtajaksi hänet nimitettiin 1936, missä tehtävässä hän toimi kuolemaansa asti.

Edistyspuoluetta edustanut Killinen oli kauppa- ja teollisuusministeri Kivimäen hallituksessa 1932–1936. Hän oli lisäksi muun muassa Helsingin kaupunginvaltuuston jäsen sekä Valtion Patruunatehtaan, Outokummun kaivoksen ja Outokumpu Oy:n johtokunnan puheenjohtaja, otti osaa mieskuorojen toimintaan, julkaisi teoksen *Voiman saanti ja siirto* (1916) ja laati G. W. Sohlberg Oy:n, Suomen Metalliteollisuuden työnantajaliiton ja Helsingin puhelinlaitoksen juhlajulkaisut.

Laulajana Killinen teki neljä levytyksiä vuonna 1928 ja kaikki tehtiin pianon säestyksellä.

Killisen puoliso vuodesta 1900 oli Lilli Karolina Hallman.

## Lähteet
* 
*  Sivu 384. 

### Viitteet
Dominique Voynet

**Dominique Voynet** (s. 4. marraskuuta 1958 Montbéliard) on ranskalainen vihreän Europe Écologie – Les Verts -puolueen poliitikko. Vuosina 2008–2014 hän toimi Montreuilin pormestarina voitettuaan vaalissa vuodesta 1984 pormestarina toimineen Jean Pierre Brardin.

Voynet valittiin Euroopan parlamentin jäseneksi vuonna 1989, mutta hän erosi tehtävästä vuonna 1991. Vuosina 1992–1994 hän oli Franche-Comtén alueneuvoston jäsen. Vuonna 1995 Voynet oli ehdolla Ranskan presidentiksi saaden 3,32% äänistä vaalin ensimmäisellä kierroksella. Hän oli myöhemmin ehdokkaana myös Ranskan presidentinvaaleissa 2007, mutta sai vain 1,57&nbsp;% äänistä. 

Voynet toimi vuodesta 1997 Ranskan ympäristö- ja aluesuunnitteluministerinä Lionel Jospinin hallituksessa, kunnes erosi 9. heinäkuuta 2001. Hän edusti Ranskan senaatissa Seine-Saint-Denis'n departementtia vuosina 2004–2011.

Koulutukseltaan Voynet on lääkäri. Hän aktivoitui ympäristöasioissa opiskeluvuosinaan 1970-luvulla. Hän oli yksi vihreän liikkeen (*Les Verts*) perustajista Ranskassa.

## Lähteet

## Aiheesta muualla
A. E. Rautavaara

**Albin Ewald Rautavaara** (vuoteen 1895 **Jernberg**, 21. joulukuuta 1873 Ilmajoki – 11. syyskuuta 1941) oli suomalainen juristi ja hallintomies, joka toimi Suomen oikeusministerinä Cajanderin III hallituksessa 1938–1939. Hän oli hallituksessa ammattiministerinä.

Rautavaara suoritti oikeustutkinnon vuonna 1901 ja sai varatuomarin arvon vuonna 1904. Hän toimi senaatin talousosaston kanslistina vuosina 1909–1917, senaatin oikeustoimituskunnan, myöhemmin oikeusministeriön, esittelijäsihteerinä vuosina 1917–1927, oikeusministeriön esittelijäneuvoksena ja kansliapäällikkönä vuosina 1927–1931 ja tasavallan presidentin kanslian kansliapäällikkönä vuosina 1931–1941. Lisäksi hän työskenteli eduskunnan talousvaliokunnan sihteerinä vuosina 1924–1926 ja suuren valiokunnan sihteerinä vuosina 1929–1937.

Rautavaara oli vuonna 1917 yksi Suomen itsenäisyysjulistuksen allekirjoittajista, sillä senaatin oikeustoimituskunnan esittelijäsihteerinä hänen tehtävänään oli asiakirjan varmentaminen.

A. E. Rautavaaran veljiä olivat oopperalaulaja Eino Rautavaara ja laulaja ja kuoronjohtaja Wäinö Rautawaara.

## Lähteet
* Iisakki Laati ym. (toim.): *Kuka kukin oli 1900–1961*, s. 416. Helsinki: Otava, 1961.
* Valtioneuvoston ministeritietojärjestelmä 
*

### Viitteet
Jäävirta

**Jäävirta** on mereen virtaava jäätikkö, jollaisia on muun muassa Grönlannissa ja Antarktiksella. Jäävirrat liikkuvat jäätiköiksi suhteellisen nopeasti, jopa 1&nbsp;000 metriä vuodessa.
Ne tuovat monestikin mieleen vuoristoissa virtaavat laaksojäätiköt.
Etelämantereen kuuluisin jäävirta on mantereen itäosissa sijaitseva Lambertin jäävirta, joka on
jopa 100 km leveä, yli 400  km pitkä ja noin 2&nbsp;500 m syvä. Euroopan pisin virtamainen jäätikkö Aletschgletscher on 27 kilometriä pitkä ja se sijaitsee Sveitsissä, Bernin Alpeilla.

## Katso myös
* jäätikkö
* mannerjäätikkö
* laaksojäätikkö
* jäätiköiden liike

## Lähteet
Jadranka Kosor

**Jadranka Kosor** (s. 1. heinäkuuta 1953 Pakrac) on kroatialainen poliitikko ja journalisti. Hän toimi Kroatian pääministerinä 2009–2011. Kosorista tuli heinäkuussa 2009 Kroatian ensimmäinen naispääministeri, kun hänet nimitettiin eronneen Ivo Sanaderin tilalle.

Kosor on istunut Kroatian parlamentissa vuodesta 1995 ja toiminut sen varapuheenjohtajana vuosina 1995–1997 sekä jälleen vuodesta 2002. 

Kosor oli Kroatian demokraattisen liiton presidenttiehdokas vuoden 2005 vaaleissa. Hän sai 20,31&nbsp;% äänistä häviten Stjepan Mesićille (s. 1934). Voittaessaan hänestä olisi tullut Kroatian ensimmäinen naispresidentti.

Kosor nousi pääministeriksi edeltäjänsä Ivo Sanaderin erottua. Hänet valittiin myös HDZ-puolueen johtoon.

## Lähteet

## Aiheesta muualla
Zmago Jelinčič Plemeniti

**Zmago Jelinčič Plemeniti** (s. 7. tammikuuta 1948 Maribor) on slovenialainen poliitikko. Hän toimii nationalistisen *Slovenian kansallispuolueen* nykyisenä puheenjohtajana. 

Jelinčič oli ehdolla Slovenian presidentinvaaleissa 2002 ja sai kolmanneksi eniten ääniä (8,5&nbsp;%). 

## Lähteet

* Biografia
Ravintoraisio

**Ravintoraisio Oy** on Raisio Yhtymän päätoimiala. Sen pääliiketoiminta-alueet liittyvät mylly-, rehu-, viljatärkkelys- ja mallasteollisuuteen.

Ravintoraisio myi 2007 perunaliiketoimintansa Profood Oy:lle.

## Lähteet
Jay Heimowitz

**Jay B. Heimowitz** (s. 26. joulukuuta 1937) on yhdysvaltalainen liikemies ja pokerinpelaaja. Heimowitz on kautta aikojen menestynein amatööripelaaja World Series of Poker (WSOP) -turnauksissa.

Heimowitz aloitti pokerin pelaamisen yhdeksänvuotiaana. Armeijassa hän voitti 10&nbsp;000 dollaria pelaamalla ja kotiin palattuaan hän käytti rahan pienen olut- ja virvoitusjuomayrityksen ostamiseen. 23-vuotiaana hänestä tuli nuorin Budweiserin toimittaja Yhdysvalloissa. WSOP:ssa Heimowitz pelasi ensi kertaa vuonna 1975..

Elokuussa 2007 Heimowitzin pokeriuran turnausansiot ylittivät 1,7 miljoonaa dollaria

## World Series of Poker
Heimowitz on voittanut kuusi WSOP-turnausta. Hänellä on voittoja neljällä eri vuosikymmenellä. Pääturnauksessa hän on parhaimmillaan ollut kolmas vuonna 1980. 

### WSOP-rannekkeet

### Rahasijat WSOP:n pääturnauksessa

## Lähteet

## Aiheesta muualla
*
Konkordiaplatz

**Konkordiaplatz** on jäävirtojen yhtymäkohta Bernin Alpeilla Sveitsissä Wallisin kantonissa. Konkordiassa kolme jäätikköä, Aletschfirn, Jungfraufirn ja Ewigschneefeld, yhdistyvät etelään virtaavaksi Isoksi Aletschjäätiköksi. Jäätikkö kuuluu Jungfraun–Aletschin alppialueeseen, joka on  maailmanperintökohde.

Alueen lähellä on monia korkeita vuorenhuippuja, muun muassa:
*Finsteraarhorn (4&nbsp;274 m), Alppien 20. korkein huippu merenpinnasta laskettuna ja Alppien kolmanneksi korkein kohoama
*Aletschhorn (4 192 m)
*Jungfrau (4 158 m)
*Mönch (4 099 m)
*Eiger (3 970 m)

Alueella sijaitsee alun perin vuonna 1877 rakennettu *Konkordiahütte*, nykyisin useamman rakennuksen ryhmä, joka tarjoaa majoitusta matkailijoille ja vuorikiipeilijöille.

Pakistanissa Karakorum-vuoristossa sijaitseva vastaavanlainen jäävirtojen yhtymäkohta Concordia on nimetty tämän alueen mukaan.

## Lähteet
*

### Viitteet

## Aiheesta muualla

*Flickr:Photos tagged with Konkordiaplatz
*Glaciers online » Aletsch Livecam Movies